Ragnhild Hennum

**Ragnhild Helene Hennum** (født 1967) er en norsk jurist og rettssosiolog som er professor i offentlig rett og rektor ved Universitetet i Oslo. 

Hennum ble valgt til UiOs nye rektor for perioden 2025-2029, og tiltrådte 1. august 2025. Hun var dekan ved Det juridiske fakultet i perioden 2020-2025. Hun var viserektor ved Universitetet i Oslo i perioden 2009–2014 og konstituert prorektor i perioden 2014–2017, og direktør for Norsk senter for menneskerettigheter i 2018. Hennes hovedområder er strafferett, straffeprosess og rettssosiologi. Hennum er også leder i Norges kvinnelobby og har sittet i flere styrer og regjeringsoppnevnte utvalg.

## Karrière og faglig arbeid
Hennum ble cand.jur. ved Universitetet i Oslo i 1991 og dr.philos. i rettssosiologi samme sted i 1999. Hennes doktorgrad hadde tittelen *Bevis i saker om seksuelle overgrep mot barn*, og hun har publisert arbeider om straffutmåling, de rettslige sidene ved dødshjelp, seksualisert vold generelt, strafferettslige særreaksjoner og tvangsekteskap.

Hun var ansatt ved Institutt for kriminologi og strafferett/Institutt for kriminologi og rettssosiologi i perioden 1992–2003 som forsker, stipendiat, postdoktor og universitetslektor. Hun ble førsteamanuensis ved Institutt for offentlig rett i 2004 og fikk opprykk til professor i 2007.

Hennum ble utnevnt til viserektor ved Universitetet i Oslo av rektor Ole Petter Ottersen i 2009, et verv hun beholdt etter at Ottersen ble gjenvalgt i 2013. Hennum var konstituert prorektor ved Universitetet i Oslo i perioden 2014–2017, etter Ruth Vatvedt Fjelds avgang. I 2018 var hun konstituert som direktør for Norsk senter for menneskerettigheter. Hennum har også ledet Universitetet i Oslos koordineringsgruppe for likestilling og ble i 2017 utnevnt til leder for universitetets ressursgruppe for arbeidet med å forebygge seksuell trakassering.

Hennum er styreleder for Oslo Krisesenter, styreleder for UiOs datterselskap Unirand AS, styremedlem i Forskningsparken i Oslo og varamedlem i styret i Stiftelsen Lovdata. Hun har vært medlem av flere regjeringsoppnevnte utvalg, herunder Voldtektsutvalget fra 2006, Juryutvalget fra 2010, og ble i 2015 leder for det regjeringsoppnevnte Voldsoffererstatningsutvalget (Hennum-utvalget) som avga NOU 2016: 9 *Rettferdig og forutsigbar – voldsskadeerstatning*. I 2018 ble hun utnevnt av regjeringen til leder for partnerdrapsutvalget. Hennum er fra 2017 leder for Norges kvinnelobby, en paraplyorganisasjon for kvinnebevegelsen i Norge.

## Bibliografi

### Bøker
* 1999: *Bevis i saker om seksuelle overgrep mot barn*. Det juridiske fakultet, Universitetet i Oslo. ISBN 82-995285-1-8
* 2006: *Seksuelle overgrep mot barn : omfang og rettsapparatets behandling*. Redd Barna. ISBN 82-7481-101-1

### Artikler
* Bakketeig, Elisiv og Hennum, Ragnhild Helene (2014). «Status 15 år etter: Hva bestemmer utfallet av saker om seksuelle overgrep mot barn?» I: Liv Finstad og Heidi Mork Lomell (red.), *Motmæle: En antologi til Kjersti Ericsson, Cecilie Høigård og Guri Larsen*. Novus Forlag.  ISBN 978-82-7099-749-7.  Kapittel 2.  s. 21–38.
* Hennum, Ragnhild Helene (2010). «Kjønnslikestilling på ville veier - kan kjønnsnøytrale krisesentre forsvares?», I: Beatrice Halsaa & Anne Hellum (red.): *Rettferdighet*. Universitetsforlaget.  ISBN 9788215015569. s.*&nbsp;*126–141
* Hennum, Ragnhild Helene (2009). «Virker bestemmelsen om grovt uaktsom voldtekt?». Kritisk juss.  ISSN 0804-7375.  (1), s. 50–59
* Hennum, Ragnhild Helene (2008). «Retten til beskyttelse mot vold, overgrep og utnyttelse» I: Kirsten Sandberg; Njål Høstmælingen & Elin Saga Kjørholt (red.): Barnekonvensjonen : barns rettigheter i Norge.  Universitetsforlaget.  ISBN 978-82-15-01193-6.  Kapittel 15. s. 254–276. (Nye utgivelser av verket i 2008 og 2016.)
* Hennum, Ragnhild Helene (2008). «Tilregnelighet». I *[[Materialisten]]. Tidsskrift for forskning, fagkritikk og teoretisk debatt*. ISSN 0801-3055.  (4), s. 5–27
* Hennum, Ragnhild Helene (2007). «Likhet for loven». I *Nordisk Tidsskrift for Kriminalvidenskab*. ISSN 0029-1528.  94(3), s 473–477
* Hennum, Ragnhild Helene (2006). «Dommeravhør og menneskerettigheter – konvensjonspraksis om særlig sårbare vitner», I: Henning Jakhelln; Ole Kristian Fauchald & Aslak Syse (red.): *dog Fred er ej det Bedste... Festskrift til C.A. Fleischer på hans 70-årsdag 26.&nbsp;august 2006*. Universitetsforlaget. ISBN 82-15-00960-3. s. 247–262
* Hennum, Ragnhild Helene (2006). «Strafferett og straffeprosess», I: Liv Finstad & Inger Cecilie Høigård (red.): *Straff og rett*. Pax Forlag.  ISBN 82-530-2957-8.  s. 9–48
* Hennum, Ragnhild Helene (2004). «Den rettslige behandlingen av voldtekt – hvorfor har Norge fått kritikk av FN?». I *Materialisten. Tidsskrift for forskning, fagkritikk og teoretisk debatt*. ISSN 0801-3055. (1), s. 31–40
* Hennum, Ragnhild Helene (2003). «Dømmer domstolene likt i like saker?». I: ''Tidsskrift for strafferett''.  ISSN 1502-685X. s. 7–24
* Hennum, Ragnhild Helene (2002). "Nye strafferettslige særreaksjoner". Materialisten. Tidsskrift for forskning, fagkritikk og teoretisk debatt.  ISSN 0801-3055.  30(1/2), s. 24–42
* Hennum, Ragnhild Helene (2001). Lesbiskes og homofiles rettsstilling, I: Marianne C. Brantsæter; Turid Eikvam; Reidar Kjær & Knut Olav Åmås (red.),  Norsk homoforskning.  Universitetsforlaget.  ISBN 82-15-00091-6.  s. 85–103
* Hennum, Ragnhild Helene (2000). «Finnes det alternativer til dagens rettslige behandling av saker om seksuelle overgrep mot barn?». I: *Materialisten. Tidsskrift for forskning, fagkritikk og teoretisk debatt*. ISSN 0801-3055.

## Referanser


## Eksterne lenker

* uio.no omtale av Hennum UiO.

* uio.no Nyhetssak Ragnhild Hennum ny rektor